Mantashe: 'Vier Mandela se lewe' | Maroela Media
Mantashe: 'Vier Mandela se lewe'
Mense moet nie net rou oor die dood van oudpresident Nelson Mandela nie maar sy lewe vier, het Gwede Mantashe, sekretaris-generaal van die ANC, Sondag by 'n biddiens in die Oos-Kaap gesê.
"Ons vier meer as wat ons rou want dit was 'n lewe wat ten volle geleef is," het Mantashe by 'n biddiens by die Ngangelizwe Rotary-stadion in Mthatha gesê. "Die wêreld waarin ons vandag leef is soveel beter as wat dit 20 jaar terug was danksy Mandela wat ons na die beloofde land gelei het." Hy sê die ANC sal voortgaan om op die suksesse van die afgelope 20 jaar te bou. Nagenoeg 6 000 mense het die diens bygewoon. Die diens is een van drie wat vandag in die provinsie plaasvind en deur verskeie ANC-leiers bygewoon sal word.
Duisende mense het Sondagoggend in die onderskeie provinsies byeengekom vir gebedsdienste ter herdenking aan Mandela wat Donderdag by sy huis in Houghton, Johannesburg oorlede is. In Johannesburg het president Jacob Zuma 'n gebedsdiens by die Bryanston Metodiste Kerk bygewoon. Winnie Madikizela-Mandela, Mandela se eksvrou, Mandla Mandela, sy kleinseun, Paul Mashatile, minister van kuns en kultuur en die TV-persoonlikheid Dali Thambo het ook die diens bygewoon.
In KwaZulu-Natal het verskeie ANC-leier 'n gebedsdiens by die Durban Christian Centre Jesus Dome bygewoon. 'n Foto van Mandela is op die verhoog vertoon. 'n Gebed vir Mandela is gevolg deur die sing van die volkslied.
Ekstra stadions vir amptelike Mandela-gedenkdiens
Die hele wereld is lam gele a.g.v Mandela se dood.Die RSG saai vanaf die 6 de Desember,net Mandela uit,geen nuus,geen stories,geen niks.
Wat te erg is darem wraggies te erg.
Wees bly daars darm geen moord ,verkragting,plaasmoord of bedrog noe.almal gedra hule SO mooi!!!!!!!!!tot regering gedra hule